આજે વેબસાઇટ લોન્ચિંગના સમારોહ દરમિયાન ૧૯૦૭માં જર્મનીમાં મેડમ કામાએ સરદારસિંહ રાણા સાથે જે સૌપ્રથમ તિરંગો બનાવીને ફરકાવ્યો હતો તેના ત્રણ સેટમાંથી એક તિરંગો પણ વિશેષ આકર્ષણ તરીકે મૂકવામાં આવ્યો હતો. ઉલ્લેખનીય છે કે, સરદારસિંહ રાણા ક્રાંતિકારી ચળવણના અનસંગ હીરો છે. શ્યામજી કૃષ્ણ વર્મા, મેડમ કામા સાથે મળીને તેમણે ક્રાંતિકારી ચળવળ શરૃ કરી હતી. ભારતમાં બોમ્બ, પિસ્તોલની ક્રાંતિ માટે આ ત્રિપુટીનો મોટો ફાળો હતો. તેમના દ્વારા શરૃ કરાયેલી સ્કોલરશીપ યોજનાનો વીર સાવરકર સહિત અનેક લોકોએ લાભ મેળવ્યો હતો.